MINISTERSTVO ŠKOLSTVA SR

NÁVRH 

 
TEMATICKÝ  ŠTÁTNY  PROGRAM  VÝSKUMU  A VÝVOJA

ROZVOJ OSOBNOSTI A TALENTU MLADÝCH ZAMESTNANCOV A DOKTORANDOV  VÝSKUMU A VÝVOJA DO 35 ROKOV 

na roky 2002-2005 s výhľadom do roku 2010

Bratislava 

Júl 2002

1. Špecifikácia obsahu štátneho programu na roky 2002-2005

1.1 Názov štátneho programu
           
Rozvoj osobnosti a talentu mladých zamestnancov a doktorandov výskumu a vývoja (MZDVV) do 35 rokov

1.2	Ciele

•	Využiť intelektuálny potenciál mladej generácie umožnením realizácie vynikajúcich projektov.
•	Rozvinúť a umožniť spoluprácu s podnikateľskými subjektmi.
•	Vytvárať podmienky na vznik a rozvoj spoločných vedeckovýskumných  pracovísk.
•	Stabilizovať intelektuálny potenciál mladej generácie vo výskume na  Slovensku zlepšením sociálneho zabezpečenia mladých zamestnancov a doktorandov výskumu a vývoja (ďalej MZDVV), najmä ich mzdovej a bytovej situácie.
•	Dosiahnuť lepšie uspokojovanie ambícií mladých ľudí vo výskume zlepšením starostlivosti o výchovu,  pracovných podmienok  výskumnej práce a  budovaním vedeckej kariéry. 
•	Dosiahnuť lepšie spoločenské uznanie výskumu a vývoja na Slovensku zlepšením   informovanosti odbornej i laickej verejnosti.
•	Priblížiť sa počtom doktorandov k úrovni vyspelých  európskych štátov.
•	Udržať mladých zamestnancov a doktorandov výskumu a vývoja vo vede a technike.

1.3	Charakteristika

 Program vychádza zo snahy  zabezpečiť komplexný rozvoj osobnosti, zlepšiť pracovné a sociálne podmienky MZDVV, zapojiť ich výraznejšie do samostatnej vedecko-výskumnej práce a vytvoriť podmienky pre tvorbu vedeckej kariéry podporovaním aktívnej mobility MZDVV, zlepšovaním postavenia vedy a techniky v spoločnosti a zlepšovaním pracovných podmienok.

1.4	Doba riešenia

Od: 2002   do: 2005 s pokračovaním do roku 2010

1.5	Celkové náklady

                                                                                                                         (v tis. Sk)
Rok riešenia ŠP | 2002 | 2003 | 2004 | 2005 | Spolu
Navrhovaný  objem prostriedkov ŠR | 20.000 | 48.600 | 65.000 | 75.000 | 208.600
Predpokladaný objem prostriedkov z iných zdrojov | - | 10.000 | 20.000 | 25.000 | 55.000

1.6 Administratívny garant štátneho programu

      SAV

1.7 Štruktúra štátneho programu

Štátny program pozostáva z troch samostatných podprogramov:

Podprogram 1 - PP1  Realizácia vynikajúcich projektov a podpora profesionálneho rastu MZDVV
Podprogram 2 - PP2  Stabilizácia MZDVV zlepšením sociálneho zabezpečenia 
Podprogram 3 - PP3  Zlepšovanie spoločenského postavenia vedy a techniky a budovanie vedeckej kariéry

2.  Špecifikácia obsahu podprogramov na roky 2002-2005

PP1

2.1 Názov
      
Realizácia vynikajúcich projektov a podpora profesionálneho rastu MZDVV

2.1.1 Ciele podprogramu 

•	Realizovať  vynikajúce projekty MZDVV celospoločensky smerované, ktoré sú mimo podpory a financovania Agentúry na podporu vedy a techniky, ako prostriedok rozvoja osobnosti a uplatnenia intelektuálneho  potenciálu mladej generácie.
•	Podporiť inovačnú aktivitu MZDVV a spoluprácu s podnikateľskými subjektami s potenciálnym využitím existujúcej siete technických centier.
•	Podporiť vznik spoločných vedecko-výskumných pracovísk. 
•	Podporiť zavádzanie výsledkov do praxe.
•	Kapitálovo  kofinancovať úlohy MZDVV.
•	Podporiť zapájanie doktorandov a postdokov do úloh výskumu a vývoja.
•	Umožniť financovanie výnimočne talentovaných doktorandov v prioritných oblastiach prostredníctvom úloh výskumu a vývoja.

2.1.2	Charakteristika:

•	Podpora riešenia vedeckých projektov podávaných MZDVV celospoločenského charakteru.
•	Kapitálové dofinancovanie úloh výskumu a vývoja riešených v rámci tematického štátneho programu výskumu a vývoja „Rozvoj osobnosti a talentu mladých zamestnancov a doktorandov výskumu a vývoja do 35 rokov“.

2.1.3	Doba riešenia

Od: 2002        do: 2005
                                                                                                                                        2.1.4   Náklady                                                                                                                              
                                                                                                                (v tis. Sk)
Rok riešenia ŠP | 2002 | 2003 | 2004 | 2005 | Spolu
Navrhovaný  objem prostriedkov ŠR | 14.000 | 33.600 | 45.000 | 50.000 | 142.600
Predpokladaný objem prostriedkov z iných zdrojov | - | 5.000 | 15.000 | 15.000 | 35.000

2.1.4	Administratívny garant podprogramu
   
           SAV

PP2

2.2	Názov
	
Stabilizácia MZDVV zlepšením sociálneho zabezpečenia

2.2.1	Ciele podprogramu

•	Stabilizovať MZDVV zlepšením ich sociálnych podmienok, a tak stimulovať ich zotrvanie v SR. 
•	Podporiť zlepšovanie bytovej  situácie mladých rodín vo VVZ vypracovaním úvodnej koncepcie pre realizáciu v legislatíve SR.
•	Legislatívne podporiť realizáciu daňovej reformy subjektov realizujúcich výskum a vývoj v prospech podpory MZDVV.

2.2.2	Charakteristika

Realizácia podprogramu sa uskutoční vyhlásením verejnej súťaže na projekty, ktorých obsahom bude riešenie sociálnych problémov MZDVV v oblasti mzdovej, bytovej a podpory rodičovstva, napr. zvýšením príslušných podpôr, zvýhodnením pôžičiek a pod.

2.2.3	Doba riešenia

Od: 2002      do: 2005 

2.2.4  Náklady 
(v tis. Sk)
Rok riešenia podprogramu ŠP | 2002 | 2003 | 2004 | 2005 | Spolu
Navrhovaný objem prostriedkov ŠR | 3.000 | 5.000 | 5.000 | 5.000 | 18.000

Predpokl. objem 
prostriedkov 
z iných zdrojov

-

2.000

2.000

5.000

9.000

2.2.5  Administratívny garant podprogramu
          MPSVR SR

PP3

2.3. Názov

Zlepšovanie spoločenského postavenia výskumu a vývoja a budovanie vedeckej kariéry

2.3.1  Ciele podprogramu

•	Zlepšiť informovanosť verejnosti s dôrazom na podnikateľský sektor o výsledkoch výskumu a vývoja.
•	Zlepšiť možnosti mladých  prezentovať a publikovať vlastné  výsledky výskumu a vývoja .
•	Podporiť medzinárodnú spoluprácu a integráciu mladých v medzinárodných tímoch siete excelencie. 
•	Podporiť tvorbu centier mladých. 
•	Zlepšiť pracovné podmienky MZDVV, najmä v oblasti metodiky práce a vybavenosti pracovísk.

2.3.2	Charakteristika

V rámci podprogramu sa bude podporovať propagovanie vedy a techniky cestou výziev na podávanie projektov vzniku, alebo rozvoja centier mladých vedcov a vedecko-technologických centier, ako aj  všestranný rozvoj osobnosti MZDVV. Zvláštna pozornosť sa v tomto podprograme venuje podpore mobility MZDVV najmä pri aktívnej prezentácii vlastných výsledkov, dofinancovaniu publikovania príspevkov v renomovaných vedeckých periodikách, metodickej podpore MZDVV, ich pracovísk pri výchove a ich školiteľov a podpore vedeckej vydavateľskej činnosti. 

2.3.3	Doba riešenia

	Od: 2002      do: 2005

2.3.4	Náklady 
v tis. Sk
Rok riešenia ŠP | 2002 | 2003 | 2004 | 2005 | Spolu
Navrhovaný  objem prostriedkov ŠR | 3.000 | 10.000 | 15.000 | 20.000 | 48.000
Predpokladaný objem prostriedkov z iných zdrojov | - | 3.000 | 3.000 | 5.000 | 11.000

2.3.5	Administratívny garant podprogramu

MŠ SR

3. Rámcový obsah štátneho programu s výhľadom do roku 2010

3.1	Ciele

Vzhľadom na to, že výchova MZDVV je dlhodobý proces, je potrebné v tejto práci pokračovať aj po roku 2005 a vytvárať dlhodobo stabilizovaný výskumný a vývojový potenciál. Na báze výchovy mladých výskumných a vývojových zamestnancov a doktorandov vytvárať vyvážený pomer medzi členskými krajinami Európskej únie v rámci európskeho vedeckého priestoru a stať sa tak z hľadiska ľudských zdrojov vyváženým partnerom v európskom vedeckom priestore. Okrem toho je potrebné odhaliť kritické miesta a nedostatky v príprave novej vedeckej generácie a na tomto základe založiť nové rozvojové trendy výchovy a stabilizácie ľudských zdrojov.

3.2	Charakteristika

SR ako potenciálny člen EÚ musí aj v oblasti výskumu a vývoja zabezpečiť trvalý rozvoj a stabilizáciu ľudských zdrojov a primerane sa podieľať na výskume a vývoji v rámci európskeho vedeckého priestoru.

3.3	 Celkové náklady do roku 2010
                                                                                                          v tis. Sk
Rok riešenia podprogramu ŠP | 2006 | 2007 | 2008 | 2009 | 2010 | Spolu
Navrhovaný objem prostriedkov ŠR | 80.000 | 92.000 | 104.000 | 116.000 | 128.000 | 520.000
Predpokladaný objem prostriedkov z iných zdrojov | 24.000 | 27.600 | 31.200 | 34.800 | 38.400 | 156.000

3.4  Výhľadová štruktúra štátneho programu do roku 2010

Stanoví sa po hlbšej analýze podľa rozvojových trendov Slovenska.

Rozvoj osobnosti a talentu mladých zamestnancov a doktorandov výskumu a vývoja do 35 rokov
Špecifikácia
očakávaných kvantitatívnych a kvalitatívnych prínosov štátnych programov výskumu a vývoja pre ekonomický a spoločenský rozvoj
P.č. | Názov prínosu | Áno* | Nie*
| Zvýšenie výnosov, hospodárskeho výsledku, pridanej hodnoty | | X
| Úspora nákladov výroby | | X
| Zvýšenie produktivity práce | N |
| Zvýšenie podielu domácich surovín a subdodávok na výrobe | N |
| Zvýšenie objemu finálnych výrobkov a objemu výnosu | | X
| Vytvorenie nových pracovných miest | X |
| Zníženie nezamestnanosti | X |
| Zníženie materiálovej náročnosti (spotreby materiálu) | N |
| Zníženie energetickej náročnosti (spotreby energie) | N |
| Zlepšenie životného prostredia vo vzťahu k hygiene a bezpečnosti práce, k zníženiu objemu ekologicky závadného odpadu a exhalátov | N |
| Zníženie nákladov na likvidáciu ekologicky nevyhovujúceho odpadu | N |
| Zvýšenie vývozu výrobkov a služieb | X |
| Zníženie dovozu výrobkov a služieb | X |
| Zníženie výdavkov štátneho rozpočtu vynakladaných na zdravotníctvo | N |
| Zvýšenie priemerného veku života mužov a žien | N |
| Zníženie ročnej úmrtnosti z dôvodu závažných ochorení (kardiovaskulárnych, nádorových a prenosných) | N |
| Zníženie spotreby liekov a ďalších farmaceutických výrobkov | N |
| Zvýšenie vzdelanosti obyvateľov | X^** |
| Zvýšenie kvality odborného rozhodovania ústredného orgánu štátnej správy SR, vlády SR, Národnej rady SR | N |
| Zvýšenie úspešnosti zapájania sa do európskych programov výskumu a vývoja | X |
| Zníženie úniku mladých pracovníkov výskumu a vývoja do iných odvetví a zahraničia | X^** |
| Zvýšenie mobility pracovníkov výskumu a vývoja v európskom výskumnom priestore | X |
| Zníženie zastaranosti techniky v infraštruktúre výskumu a vývoja | X |

   Prof. MUDr. Ján Slezák, DrSc.                                          Doc. Ing. Robert Redhammer, PhD. 
––––––––––––––––––––––––––––––––                  –––––––––––––––––––––––––––––––
predseda rady štátneho programu VaV                   podpredseda rady štátneho programu VaV

*     vyplniť vpísaním krížika do jednej z dvoch možností áno/nie
**   predmetný prínos je konkrétne špecifikovaný v cieľoch navrhovaného štátneho programu  VaV
N – nepriamo - sprostredkovane